*Pranešimas žiniasklaidai*

*2025 m. kovo 14 d.*

**„Žalgirio“ rungtynėse apdovanota „Viados“ žaidimo didžiojo prizo laimėtoja: iš pradžių pagalvojau, kad apie pergalę pranešė sukčiai**

Akcijos „Su VIADA į Barseloną“ prizą – skrydį kartu su Kauno „Žalgirio“ komanda į šį Ispanijos miestą – laimėjusi vilnietė Evelina Krivickienė teigia iš pradžių maniusi, kad jai apie netikrą laimėjimą pranešė telefoniniai sukčiai. Tik ilgiau pabendravusi su konkurso rengėjais ji galutinai patikėjo savo sėkme.

„Kai man paskambino, patyriau didžiulį šoką. Maniau, kad gal čia kokia apgaulė, nes dabar tikrai jų daug pasitaiko. Visgi pasirodo, kad išties vyksiu su „Žalgiriu“ į rungtynes, ir dabar dėl to labai džiaugiuosi“, – pasakoja nugalėtoja.

**Nugalėtoja į Barseloną vyks su broliu**

Didžiausio šalies degalinių tinklo „Viada LT“ rengtos akcijos prizas moteriai buvo įteiktas kovo 13 dieną „Žalgirio“ rungtynių su Paryžiaus „Paris Basketball“ klubu metu.

„Mano emocijos yra pačios geriausios. Labai smagu, kad pavyko pirmą kartą laimėti kažką tokio reikšmingo“, – teigia E. Krivickienė.

Tai bus pirmoji moters išvyka į „Žalgirio“ rungtynes užsienyje bei pirmoji kelionė į Barseloną. Ji tikisi šiame Ispanijos mieste ne tik smagiai praleisti laiką, tačiau ir pabendrauti su mūsų krepšininkais, ypač su Arnu Butkevičiumi, kurio karjerą stebi jau ilgą laiką.

Į Barseloną E. Krivickienė ketina vykti su savo broliu, nes būtent jis jai papasakojo apie šią „Viada LT“ ir „Žalgirio“ surengtą akciją.

„Mes abu mėgstame žiūrėti krepšinį ir palaikyti Lietuvos komandas. Esame savo šalies patriotai ir mus žavi mūsiškių demonstruojamas gražus žaidimas. Džiaugiuosi, kad galėsiu pamatyti juos gyvai. Jei anksčiau rungtynėse lankydavausi dažniau, paskutiniu metu arenas aplankyti tenka pakankamai retai“, – pasakoja nugalėtoja.

**Tęsti akciją skatina noras vienyti krepšinį mylinčią bendruomenę**

Degalinių tinklo „Viada LT“ generalinis direktorius Linas Vytautas Karlavičius teigia besidžiaugiantis jau antrus metus besitęsiančiu bendradarbiavimu su legendiniu klubu ir suteikta galimybe dar vienam sirgaliui patirti išskirtinį krepšinio spektaklį.

„Jau praėjusiais metais rengdami akciją, kurios nugalėtojas išvyko į Monaką, pajutome didžiulį susidomėjimą. Suprantame, kad „Žalgiris“ nėra tik Kauno, tai – Lietuvos komanda, suvienijanti visus krepšinio gerbėjus ir suburianti ištikimą, aistringą bei nuoširdžią bendruomenę. Būdami jos dalimi ir dalindamiesi bendromis vertybėmis, mes augame ir auginame ne tik „Žalgirį“, bet ir Lietuvą mylinčius šalies piliečius“, – sako L.V, Karlavičius.

„Viada LT“ vadovas teigia net šiek tiek pavydintis nugalėtojai, kurios laukia neišdildomi įspūdžiai, stebint mūsų krepšininkų kovą su „Barcelona“ žaidėjais.

„Tai – neabejotinai aukščiausio lygio krepšinio šou, kuriame Europą savo talentu stebinantys atletai parodys viską, ką gali geriausio. Didžiuojamės, kad prisidedame prie vieno iš sirgalių svajonės išsipildymo. Prisipažinsiu, stebėti tokias rungtynes gyvai norėčiau ir aš“, – šypteli pašnekovas.

Kauno „Žalgirio“ prezidentas Paulius Jankūnas pažymi, kad tokios akcijos yra puikus verslo ir sporto bendradarbiavimo pavyzdys.

„Mes esame labai dėkingi „Viadai“ už tai, kad kartu galime dovanoti šią išskirtinę galimybę pamatyti mūsų krepšininkus vienoje iš svarbiausių Europos krepšinio aikštelių. Esame tikri, kad emocijos, kurias iš Barselonos išsiveš nugalėtoja, bus neįtikėtinos, ir jų ji ilgai nepamirš“, – teigia P. Jankūnas.

**Atsiskaičiusieji mobiliąją programėle laimėjo per 1 tūkst. prizų**

Klientai, norėję dalyvauti akcijoje, nuo sausio 6 d. iki kovo 10 d. bet kurioje „Viada LT“ degalinėje galėjo pirkti bet kokią prekę ar paslaugą už bet kokią pinigų sumą, bei atsiskaitydami naudotis „Viada“ mobiliąją aplikacija arba su mobiliosios aplikacijos paskyra susieta virtualia „Viada“ lojalumo kortele.

Dalyvavusiems buvo išdalinti 9 televizoriai, 5 kamuoliai, 50 šalikų bei 100  degalinių tinklo dovanų kortelių po 50 Eur.  Be to, žaidimo dalyviai laimėjo 1000 kavų, dešrainių ir vienkartinių automatinių plovimų paslaugų.

**Daugiau:**

Erika Mičiulienė, „Berta&Agency” projektų vadovė

erika@berta.lt

+370 690 26 050